[pic] | EUROPOS BENDRIJŲ KOMISIJA |

Briuselis, 4.2.2008

KOM(2008) 62 galutinis

KOMISIJOS TARPINĖ ATASKAITA EUROPOS PARLAMENTUI IR TARYBAI

Dėl Rumunijos pažangos pagal bendradarbiavimo ir patikrinimo mechanizmą

KOMISIJOS TARPINĖ ATASKAITA EUROPOS PARLAMENTUI IR TARYBAI

Dėl Rumunijos pažangos pagal bendradarbiavimo ir patikrinimo mechanizmą

ĮVADAS

2007 m. sausio 1 d. Rumunijai įstojus į ES, buvo nustatytas bendradarbiavimo ir patikrinimo mechanizmas (BPM) [1], skirtas tam tikriems trūkumams teismų reformos ir kovos su korupcija srityse ištaisyti ir jų pažangai stebėti.

Ši ataskaita yra antroji Komisijos ataskaita, parengta pagal bendradarbiavimo ir patikrinimo mechanizmą[2]. Pirmoji ataskaita buvo paskelbta prieš šešis mėnesius, o tai per trumpas laikotarpis, kad Rumunija spėtų ištaisyti visus trūkumus ir kad Komisija galėtų peržiūrėti praėjusį birželį pateiktą įvertinimą. Dėl šios priežasties ataskaitoje nurodomi faktiniai pokyčiai siekiant pažangos, išsamiai nevertinant rezultatų, pasiektų pagal kiekvieną iš orientacinių tikslų. Be to, šioje tarpinėje ataskaitoje apžvelgta Rumunijai suteikta pagalba su orientaciniais tikslais susijusiose srityse. Tai padaryta siekiant nustatyti galimus pagalbos trūkumus ir suteikti Rumunijai visapusę reikalingą pagalbą.

TEISMų REFORMA IR KOVA SU KORUPCIJA. ESAMA PADėTIS

Tolesnės priemonės po 2007 m. birželio mėn. ataskaitos. Veiksmų planas

2007 m. birželio mėn. paskelbus naujausią Komisijos ataskaitą, pradėta glaudžiai nuolat bendradarbiauti su Rumunijos valdžios institucijomis Briuselyje ir Bukarešte. Rumunija Komisijai nuolat teikė išsamią naujausią informaciją apie esamą padėtį.

Rumunijos valdžios institucijos priėmė Komisijos pasiūlymą parengti veiksmų planą, kuriame būtų nustatyta, kaip Rumunija ketina siekti orientacinių tikslų. Komisija padėjo Rumunijai pateikdama veiksmų plano metodinį įvertinimą. Vėliau, 2007 m. spalio mėn., pasibaigus konsultacijoms su suinteresuotosiomis šalimis, Rumunijos vyriausybė patvirtino išsamų veiksmų planą ir pateikė jį Komisijai. Tai, kad veiksmų planas, kuriam per trumpą laiką reikėjo suvienyti pastangas ir sutelkti didelius išteklius, parengtas ir priimtas laiku, rodo tvirtą Rumunijos valdžios institucijų įsipareigojimą[3].

Naujausia informacija apie pažangą

1 orientacinis tikslas – užtikrinti skaidresnį ir veiksmingesnį teisminį procesą, didinant Aukštesniosios magistratų tarybos gebėjimus ir atskaitomybę. Teikti ataskaitas ir stebėti naujųjų Civilinio proceso ir Baudžiamojo proceso kodeksų poveikį.

- Įgyvendinti visas būtinas priemones, tarp jų nurodytąsias atitinkamame 2006 m. birželio mėn. priimtame Aukštesniosios magistratų tarybos veiksmų plane, kurios užtikrintų nuoseklų įstatymų aiškinimą ir taikymą visų lygių šalies teismuose, atitinkamai pasikonsultavus su praktikuojančiais teisėjais, prokurorais ir teisininkais; stebėti naujai priimtų įstatyminių ir administracinių priemonių poveikį.

- Parengti ir įdiegti racionalų ir realistinį teisingumo sistemos personalo modelį, pagrįstą einamųjų poreikių įvertinimu.

- Sukurti ir įgyvendinti Viešųjų reikalų ministerijos restruktūrizacijos planą, pagal kurį būtų šalinami esami valdymo trūkumai ir sprendžiami žmogiškųjų išteklių klausimai.

- Stebėti poveikį, kurį teisingumo sistemai daro naujai priimti Civilinio ir Baudžiamojo proceso kodeksų pakeitimai, kad į numatomus naujus kodeksus būtų įtrauktos visos būtinos koregavimo priemonės.

- Pažangos, padarytos priimant naujuosius kodeksus, įskaitant atitinkamas konsultacijas ir poveikį teisingumo sistemai, ataskaita ir stebėjimas.

- Didinti Aukštesniosios magistratų tarybos kompetenciją vykdyti savo pagrindinius įsipareigojimus, taip pat Tarybos atskaitomybę. Spręsti galimus atskirų Tarybos narių interesų konfliktus ir nagrinėti neetiškus veiksmus. Pagal naujai priimtus objektyvius kriterijus įdarbinti teismo inspektorius, kurie taip pat plačiau atstovautų regionams.

Skatinant suvienodinti jurisprudenciją, vyko apeliacinių teismų ir Aukščiausiojo kasacinio ir teisingumo teismo teisėjų ir prokurorų bei regionų ir žemesnio lygmens magistratų mokymai bei reguliarūs susitikimai. Panaši veikla suplanuota ir 2008 m.

Iki 2008 m. sausio mėn. buvo išrinkti nauji Aukštesniosios magistratų tarybos (AMT) vadovai, patvirtintas jos biudžetas ir paskelbti nauji valdymo planai. Siekiant sustiprinti teisingumo sistemos skaidrumą, 2007 m. gruodžio mėn. patvirtinta AMT ir Rumunijos teismų sistemos komunikacijos strategija[4]. AMT veiklos organizavimas sustiprintas priėmus 240 darbuotojų (iš viso yra 275 vietos). Prokuratūros tarnybose dar yra 572 laisvos darbo vietos. Apie pusę teismų sistemos pareigūnų įdarbinti remiantis ad hoc procedūra, siekiant greitai priimti darbuotojus į laisvas darbo vietas[5]. Šiais atvejais į laisvas darbo vietas kandidatai priimti atsižvelgiant į pokalbio rezultatus ir ankstesnę darbo patirtį, netikrinant naujojo magistrato kvalifikacijos ir be mokymų[6]. Planuojama, kad teismų sistemos žmogiškųjų išteklių strategija bus parengta ne vėliau kaip 2009 m. sausio mėn.[7] 2007 m. lapkričio mėn. Nacionalinis kovos su korupcija direktoratas pradėjo tyrimą dėl kelių prokurorų, kurie įtariami klastoję konkursų vadovaujamoms prokurorų pareigoms rezultatus.

Buvo parengtas naujojo Baudžiamojo proceso kodekso bendrosios dalies projektas ir po viešosios diskusijos 2007 m. gruodžio mėn. pateiktas atitinkamoms Parlamento ir AMT komisijoms[8]. Jis vis dar nepriimtas.

Numatyta nuo 2008 m. pabaigos teismus įpareigoti skelbti savo jurisprudenciją internete (ir ją atnaujinti)[9].

2 orientacinis tikslas – kaip numatyta, įsteigti Integralumo (toliau – Profesinio sąžiningumo) agentūrą, kuri būtų atsakinga už turto, interesų nesuderinamumo ir galimų interesų konfliktų tikrinimą, taip pat už privalomųjų sprendimų priėmimą, kurių pagrindu būtų imamasi atgrasančių sankcijų.

- Priimti įstatymą, įsteigiantį veiksmingą ir savarankišką Profesinio sąžiningumo agentūrą, kuri būtų atsakinga už turto, interesų nesuderinamumo ir galimų interesų konfliktų tikrinimą, taip pat už privalomųjų sprendimų, kurių pagrindu būtų imamasi atgrasančių sankcijų, priėmimą.

- Įsteigti Nacionalinę profesinio sąžiningumo agentūrą, užtikrinti, kad ji turėtų žmogiškųjų ir finansinių išteklių, reikalingų jos įgaliojimams vykdyti.

2007 m. gegužės mėn. buvo patvirtinta Nacionalinės profesinio sąžiningumo agentūros (NPSA) teisinė sistema[10]. Tačiau NPSA dar neveikia. Kol kas tik išrinktas jos pirmininko pavaduotojas. Jau pradėti parengiamieji darbai (imta įdarbinti, pradėti infrastruktūros viešieji pirkimai, imta skirstyti finansinius išteklius patalpoms bei pradėta rengti biudžetą) ir imta kurti organizacijos struktūrą[11].

3 orientacinis tikslas – remiantis iki šiol padaryta pažanga toliau profesionaliai atlikti nešališkus tyrimus dėl aukštų pareigūnų kaltinimų korupcija.

- Toliau siekti laimėjimų profesionaliai ir nešališkai tiriant aukštų pareigūnų korupcijos bylas. Užtikrinti teisinį ir institucinį kovos su korupcija sistemos stabilumą, ypač išlaikant esamą Rumunijos generalinio prokuroro, Nacionalinio kovos su korupcija direktorato vyriausiojo prokuroro ir kitų vadovaujančių Generalinės prokuratūros pareigūnų skyrimo ir atšaukimo tvarką.

Nacionalinis kovos su korupcija direktoratas (NKKD) per paskutinius šešis mėnesius jau pasiekė laimėjimų[12]. Iki 2007 m. spalio mėn. NKKD buvo paprašęs leidimo pradėti baudžiamąjį tyrimą dėl aštuonių dabartinių ar buvusių ministrų. Sausio mėn. Rumunijos prezidentas tokį leidimą suteikė[13]. Sprendimas panaikinti teisinę neliečiamybę buvo priimtas po intensyvių teisinių ir politinių diskusijų. Per paskutinius šešis mėnesius kelios iš šių bylų, susijusių su dabartiniais ar buvusiais vyriausybės nariais, teismo dėl procedūrinių klaidų buvo grąžintos prokuratūrai. Be teisinės neliečiamybės klausimo, tai taip pat buvo daug diskusijų ir ginčų sukėlęs dalykas[14]. Neaišku, ar teismo pateiktą argumentaciją reikia suprasti taip, kad įrodymai nepriimtini ir reikia naujo tyrimo, ar kad prokuratūra gali pakeisti situaciją, neprivalėdama pradėti proceso iš naujo[15].

2007 m. spalio mėn. Rumunijos parlamentas priėmė Baudžiamojo proceso kodekso ir Baudžiamojo kodekso pataisas. Prezidentas dar nepaskelbė Baudžiamojo proceso kodekso pataisų įstatymo ir grąžino jį pataisyti[16]. Pataisose numatyti reikšmingi teisinės sistemos pakeitimai tiriant baudžiamąsias bylas ir vykdant teisminį persekiojimą. Be viso kito, pataisose įpareigojama, kad baudžiamųjų bylų tyrimas iš esmės truktų ne ilgiau kaip šešis mėnesius, kad jokia paieška ar pasiklausymas ir (arba) įrašymas nebūtų vykdomas prieš tai nepranešus įtariamajam[17] ir kad sukčiavimas iki 9 mln. EUR būtų laikomas smulkesniu nusižengimu ir už tai būtų skiriama ne daugiau kaip 5 metai kalėjimo. Jei įstatymas bus paskelbtas, šios pataisos labai pakenks veiksmingam baudžiamųjų bylų tyrimui Rumunijoje. Tai taip pat turės įtakos bendriems tyrimams su valstybėmis narėmis, kovai su terorizmu ir teisminiam persekiojimui dėl tarpvalstybinių nusikaltimų.

Kaltintojai nebegalės naudotis mokesčių administracijos techniniais vertinimais dėl žalos dydžio[18].

4 orientacinis tikslas – imtis tolesnių priemonių užkirsti kelią korupcijai ir kovoti su ja, ypač vietos valdžios institucijose.

- Įvertinti neseniai pasibaigusių visuomenės informavimo kampanijų rezultatus ir, jei būtina, pasiūlyti tolesnę veiklą, kuri būtų orientuota į sektorius, kuriuose kyla didelis korupcijos pavojus.

- Teikti ataskaitas apie priemones, skirtas mažinti korupcijos galimybes ir didinti vietos valdžios institucijų veiklos skaidrumą, taip pat apie sankcijas, kurių imtasi prieš oficialius pareigūnus, ypač dirbančius vietos valdžios institucijose.

Po ilgų atidėliojimų įgyvendinti projektą lapkričio mėn. vidaus reikalų ministras su NVO pasirašė naują protokolą dėl Nacionalinio profesinio sąžiningumo centro[19]. „Žalioji pagalbos linija“ iš pradžių sumanyta kaip skambučių centras kovos su korupcija klausimais, vėliau jo veikla išplėsta, kad piliečiai galėtų gauti atsakymus į su visa Vidaus reikalų ministerijos veikla susijusius klausimus[20].

Nors ir pavėluotai, pradėti parengiamieji darbai, kuriant nacionalinę kovos su korupcija strategiją, kurioje daugiausia dėmesio skiriama pažeidžiamiems sektoriams ir vietos valdžios institucijoms[21]. Numatyta, kad Vyriausybė ją priims 2008 m. kovo mėn.

PARAMA, SKIRTA PAGAL BENDRADARBIAVIMO IR PATIKRINIMO MECHANIZMą

Rumunija gali naudotis didele parama teisingumo ir vidaus reikalų sričiai, teikiama per programas, kaip antai PHARE ir Pereinamojo laikotarpio priemonę, taip pat valstybių narių parama[22]. Po įstojimo teikiant ES paramą šiai sričiai vis dar skiriama daugiausia dėmesio. Beveik pusė ES pereinamojo laikotarpio priemonės biudžeto yra skirta šiam sektoriui, įskaitant specialią sumą projektams, kuriais tiesiogiai skatinama pažanga pagal BPM orientacinius tikslus.

Teisingumo ir vidaus reikalų srityje įgyvendinti projektai apima įvairius orientacinius tikslus. Išsamesnė projektų, įgyvendintų nuo 2004 m.[23], analizė rodo, kad kai kurioms sritims, kaip antai teismų reformai (1 orientacinis tikslas), buvo skirta didelė parama ir ja jau baigiama pasinaudoti. Daug lėšų taip pat skirta gebėjimams kovoti su aukštų pareigūnų korupcija (3 orientacinis tikslas) ir vietos pareigūnų korupcija (4 orientacinis tikslas) gerinti. Tačiau kai kuriems pažeidžiamiems sektoriams, kaip antai švietimui, dar nebuvo skirta paramos kovoti su korupcija. Naujajai Nacionalinei profesinio sąžiningumo agentūrai (2 orientacinis tikslas), kuri, kaip tikimasi, pradės veikti per pirmąjį šių metų pusmetį, kol kas suteikta nedaug paramos.

Dėl gautos paramos Rumunija galėjo siekti pažangos. Teismų reformai skiriama nenutrūkstama tarptautinė pagalba ir šioje srityje iš esmės nuolat daroma pažanga. Nacionaliniam kovos su korupcija direktoratui per palyginti trumpą laiką pavyko pagerinti aukštų pareigūnų korupcijos bylų tyrimo ir teisminio persekiojimo gebėjimus.

Ateityje daugiausia paramos turėtų būti skiriama Nacionalinei profesinio sąžiningumo agentūrai ir kovai su korupcija. Paramą reikėtų tiesiogiai skirti Rumunijos parengtame veiksmų plane nurodytiems prioritetams ir poreikiams. Iš esmės didžiausią dėmesį reikėtų skirti mažesnėms, tikslingoms pagalbos operacijoms, kurias vykdant atsižvelgiama į Rumunijos institucijų gebėjimą pasinaudoti parama ir galima kontroliuoti rezultatus. Reikėtų taikyti tarpdisciplininį metodą, pvz., daugiausia dėmesio skiriant teisėjams ir prokurorams ir taip kovojant su aukštų pareigūnų korupcija. Paramą sritims, kuriose ja jau sėkmingai pasinaudota, galima kontroliuojant laipsniškai mažinti.

Paramą reikėtų teikti keičiantis gerąja patirtimi, vykdant mokymus ir skiriant stipendijas. Didesnius projektus vietos pareigūnų korupcijos srityje reikia papildyti lanksčiais ir tikslingais trumpalaikiais ir vidutinės trukmės projektais, skirtus specifiniams aspektams ar ypač pažeidžiamoms sritims bei sektoriams.

Rumunija skatinama visapusiškai pasinaudoti didelėmis ES pagalbos lėšomis, kurias vis dar galima gauti per Pereinamojo laikotarpio priemonę ir TAEIX. Iš šių fondų remiamos trumpalaikės misijos, apie kurias pranešama likus nedaug laiko, bei vidutinės trukmės (ne ilgiau kaip 6 mėn.) pagalbos projektai (angl. „twinning light“).

Komisija norėtų patarti valstybėms narėms apsvarstyti galimybę teikti labiau tiesioginę ir praktiškesnę paramą Rumunijai, keičiantis gerąja patirtimi, rengiant mokymus, teikiant stipendijas ir instituciniu lygiu bendradarbiaujant su svarbiausiomis institucijomis, kaip antai Nacionaline profesinio sąžiningumo agentūra ar Nacionaliniu kovos su korupcija direktoratu.

IšVADOS

Per pirmuosius narystės ES metus Rumunija toliau stengėsi taisyti trūkumus, dėl kurių nepavyktų tinkamai taikyti ES teisės aktų, politikos ir programų. Tačiau tokiose pagrindinėse srityse kaip kova su aukštų pareigūnų korupcija įtikinamų rezultatų dar nepasiekta.

Iš šioje ataskaitoje, kurios atnaujinimas yra techninio pobūdžio, pateiktų duomenų negalima išsamiai įvertinti pažangos siekiant orientacinių tikslų, bet dabartinė situacija kelia rūpesčių, kuriuos būtina išspręsti iki Komisijos išsamaus vertinimo birželio mėn. Vėluojama įdiegti nuoseklią įdarbinimo teismuose strategiją (1 orientacinis tikslas), įkurti Nacionalinę profesinio sąžiningumo agentūrą (2 orientacinis tikslas) ir patobulinti bendrą kovos su vietos pareigūnų korupcija strategiją bei įgyvendinti svarbius tam skirtus projektus[24] (4 orientacinis tikslas). Rumunija turėtų ypač sustiprinti pastangas kovoti su aukštų pareigūnų korupcija (3 orientacinis tikslas) bei išlaikyti teisinį ir institucinį Rumunijos kovos su korupcija programos stabilumą.

Komisija vertina dideles pastangas sudaryti patikimą veiksmų planą, kuriame nurodomi veiksmai, galutiniai terminai ir už orientacinių tikslų siekimą atsakingos institucijos. Tačiau kai kurioms veiksmų plano dalims trūksta vientisumo, taip pat reikia ištaisyti keletą trūkumų[25]. Komisija siūlo Rumunijai pataisyti šias veiksmų plano vietas.

ANNEX

Overview of EU Assistance provided to Romania in the area of Judicial Reform and the Fight against Corruption [26]

Benchmark 1: Judicial Reform

EU projects have provided institutional capacity building to the Senior Council of Magistracy and the Romanian judiciary training institutions. A substantial budget was reserved for the IT equipment of courts and prosecutors offices. Several larger bilateral projects and a number of smaller initiatives complemented this institution-building effort. Future projects continue to focus on capacity building, on the transparency of the judicial process and address particular areas such as judiciary statistics, probation system or witness protection. Judicial Reform has been a strong focus of assistance.

Phare 2004-2006:

- Institutional Capacity Building and IT and office equipment for the Superior Council of Magistracy (several projects, ongoing: 2.4 MEUR)

- IT and Office Equipment for the Superior Council of Magistracy (Until Nov06: 600,000 EUR)

- Strengthening the institutional and legislative framework in the field of international judicial cooperation (Nov06-May08: 1,2 Mio EUR)

- Institution Building and Equipment for the National Institute of Magistracy and to the National School of Clerks (several projects, ongoing: total 5.24 Mio EUR)

- IT equipment, training and development of case management and documentation software at courts and prosecutors' offices (several projects, ongoing: total 28,72 Mio EUR)

- Assistance to set up an efficient legal aid system (Until Nov06: 1,25 Mio EUR)

- Mediation as an alternative dispute resolution (275.000 EUR until June 2007)

- Increasing the Transparency of Courts' and prosecutors' offices (Nov07-Dec08: 1 Mio EUR)

- Assistance to the High Court of Cassation and Justice: Training and Capacity Building (Nov07-Dec08: 700,000 EUR)

- Further consolidation of the institutional and administrative capacity of the Ministry of Justice (Phare 2006: 0.4 MEUR)

Transition Facility 2007:

- Unification of the Jurisprudence of Courts and Prosecutor Offices in Romania (600,000 EUR)

- Strengthening the Public Ministry’s institutional capacity (170,000 EUR)

- Improving the System of Romanian Judicial Statistics (560,000 EUR)

- Strengthening the Romanian Probation System and the Inter-Institutional Cooperation on Victim Protection (570,000 EUR)

- Assistance for Enhancing the Respect of Human Rights in Prisons and Improving the Efficiency of the Romanian Penitentiary System (660,000 EUR)

- Improving the Witness Protection Capacity (250.000 EUR)

Main Bilateral Projects:

Consulting Services for Revision of the Penal Procedure Code (Jan-Nov07: 299,500 EUR) Strengthening the functioning of the Romanian Judiciary and its representative body – Superior Council of Magistracy (750,000 EUR) |

Development of Judiciary Training Capacities (Mar-Nov07: 40,000 EUR) |

Several Projects on: Management and media training for magistrates, Increasing Integrity within the Judicial System, Strengthening the Probation Service, Assistance to the Anti-Money Laundering Office, Court Management (635,000 EUR ) |

The implementation of basic procedural rules for protecting the financial interests of the EU (May-Oct07: 82,000 EUR) Support for improving the capacity of the Ministry of Justice (36,000 EUR) Assistance to the National Institute for Magistracy of Romania Improving the Human Rights Situation in Prisons (07-08: 50,000 EUR ) |

Several smaller training projects, internships, organisational audits, study visits, seminars |

- Main Projects with a total budget of at least 45.41 MEUR

Benchmark 2: Integrity Agency

A single large project includes support to the creation of the National Integrity Agency. Two bilateral projects complement the institution-building effort through support in related areas. Given that the National Integrity Agency will become operational only in the course of 2008, follow-up support should be considered.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 0.6 Mio EUR concerning ANI)

Main Bilateral Projects:

Enhancing the Monitoring Role of Civil Society (88,000 EUR) |

Protection of whistleblower program |

- Main Projects with a total budget of at least 1.6 MEU

Benchmark 3: High-Level Corruption

Several projects supported building-up capacity at the Romanian National Anti-Corruption Prosecution Services (DNA). This support continues through smaller projects.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 1 Mio EUR concerning DNA)

- Strengthening the institutional capacity of DNA (Sept05-Feb07: 1,2 Mio EUR)

- IT equipment and software for the DNA (Until Nov06: 1,75 Mio EUR)

Transition Facility 2007:

- Enhancement of National Anticorruption Directorate Investigative Capacities (560,000 EUR)

Bilateral Projects:

Several individual advisory missions, seminars and study visits |

- Main Projects with a total budget of at least 6.5 MEUR

Benchmark 4: Local Corruption

Several large EU projects are being implemented or in preparation. Bilateral support shows a particular emphasis on the area of local corruption. Several projects have been implemented with central and local administration.

Phare 2004-2006:

- Improving the fight against corruption: Corruption Awareness among central and local public administration (since Nov06: 1,6 Mio EUR)

- Supply of IT equipment for the General Directorate for Anticorruption / Ministry of the Interior (Phare 2006: 0.3 MEUR)

- Strengthening administrative mechanisms and legislation to better foster and protect the public integrity system in public administration. (Phare 2006: 1.3 MEUR)

- Strengthening the fight against corruption on the preventive side (Phare 2006: 1 MEUR)

- Corruption in the Public Administration (Sept07-: 1,2 Mio EUR)

- Development of the Anti-corruption General Directorate of the Ministry of Interior and Administrative Reform (MIRA) (Jun07-Jul08: 1,1 Mio EUR)

Transition Facility 2007:

- Building Civil Society Support against Corruption (2,5 Mio EUR)

- Bringing Anti-Corruption Capacities in the Ministry of Internal Affairs up to EU Standards (250,000 EUR)

- Strengthening the Capacity to Fight Economic and Financial Crime (200.000 EUR)

Bilateral Projects

Resident adviser on corruption with MoI (until Jun08) |

Improving Transparency and Accountability of Local Government (ended Aug07: 135,000 EUR) Tackling corruption within the Customs Administration (ended Jul07: 52,500 EUR) Reducing corruption within the Health Sector (until Mar08: 58,500 EUR) National Integrity Centre (ended Aug07: 115,000 EUR) |

Romanian Youth Versus Corruption; Together against corruption; Anti-corruption educational campaign (Integrity Centres) Improving Romanian local government integrity (MPP) (04-06: 320,000 EUR) Regional Transparency Councils |

- Main Projects with a total budget of at least 9.9 MEUR

[1] 2006 m. gruodžio 13 d. Komisijos sprendimas 2006/928/EB, nustatantis bendradarbiavimo su Rumunija ir jos pažangos siekiant orientacinių tikslų teismų reformos ir kovos su korupcija srityse patikrinimo mechanizmą (OL L 354, 2006 12 14, p. 56).

[2] Pirmąją ataskaitą (COM(2007)378 galutinis) Komisija paskelbė 2007 m. birželio 27 d.

[3] Veiksmų planą galima rasti tinklalapyje http://www.just.ro/Portals/0/Right_Panel/Plan%20de%20actiune/plan_actiune_en_21122007[1].pdf .

[4] Ši strategija bus taikoma iki 2012 m.; ji pateikiama veiksmų plane. Strategiją įgyvendins AMT paskirta darbo grupė.

[5] Priėmus įstatymo Nr. 304 pataisą, buvo panaikintas reikalavimas, kad Nacionalinio magistratų instituto taryba pritartų aukštesniųjų vadovų skyrimui ir atšaukimui.

[6] Šiuo metu pokalbio procedūra jau panaikinta pagal Vyriausybės nepaprastąjį potvarkį (VNP) Nr. 100/2007, kuris įsigalios nuo 2008 m. birželio 1 d.

[7] Veiksmų plano V dalies 1.4 veiksmas. Be to, buvo patvirtinta nauja Viešųjų reikalų ministerijos organizacijos struktūra (Įsakymo Nr. 2477/C/2007 10 1).

[8] Nėra įprasta, kad teisingumo ministras sistemingai prašytų AMT išankstinės konsultacijos dėl svarbiausių teismų sistemos teisės aktų. Jeigu taip būtų daroma, AMT geriau atliktų savo, kaip Rumunijos teismų sistemą saugančios institucijos, vaidmenį.

[9] Veiksmų plano II dalies 2.1 punktas.

[10] Įstatymas Nr. 144/2007, 2007 m. gegužės 25 d.

[11] Siekiant pagreitinti agentūros įsteigimą, 2007 m. gruodžio 12 d. priimtas Vyriausybės nepaprastasis potvarkis Nr. 138.

[12] Nuo 2007 m. birželio 1 d. iki spalio 31 d. NKKD pareiškė kaltinimus 148 asmenims 64 bylose. Tuo pačiu metu teismas priėmė 31 negalutinį sprendimą dėl nuosprendžių 53 kaltinamiesiems NKKD bylose. Teismas priėmė 22 galutinius sprendimus dėl 31 kaltinamojo. Per tą patį laiką priimti galutiniai išteisinamieji nuosprendžiai dėl 10 kaltinamųjų.

[13] Pagal 2007 m. spalio 4 d. Vyriausybės potvarkį Nr. 95, kurio priėmimą rėmė buvęs teisingumo ministras, procedūrinės ministrų teisinės neliečiamybės panaikinimo procedūra pataisyta taip, kad esamas patariamasis komitetas būtų pakeistas nauju iš teisėjų sudarytu komitetu. Rumunijos Konstitucinis teismas paskelbė, kad šis įstatymas prieštarauja Konstitucijai. Atsistatydinus teisingumo ministrui, kuris pats minimas vienoje iš aštuonių bylų, ir sausio mėn. paskyrus laikinąjį ministrą, Prezidentas tą patį mėnesį panaikino visų kaltinamųjų teisinę neliečiamybę.

[14] Pagrindinė priežastis – prokuratūra (NKKD) neatsižvelgė į naująjį Konstitucinio teismo sprendimą dėl kaltinamųjų teisinės neliečiamybės panaikinimo, kuriuo taip pat reikalaujama panaikinti teisinę neliečiamybę buvusiems Vyriausybės nariams. Vis dėlto naujasis sprendimas paskelbtas, kai NKKD ėmėsi atitinkamų procedūrų.

[15] Santykinis negaliojimas lemia procedūrinius pažeidimus, dėl kurių nekyla didelės grėsmės pagrindinėms teisėms ir kuriuos galima ištaisyti. Kai negaliojimas absoliutus ir, pavyzdžiui, pažeistos kaltinamojo pagrindinės teisės, to ištaisyti neįmanoma, ir byla grąžinama prokuratūrai, kad tyrimas būtų atliktas iš naujo.

[16] Jeigu antrą kartą balsuojant pataisų įstatymui bus pritarta, prezidentas privalės jį paskelbti, kaip numatyta Rumunijos Konstitucijos 77 straipsnyje.

[17] Pažeidus šią sąlygą, tyrimas tampa negaliojančiu.

[18] Vyriausybės potvarkis Nr. 47, 2007 m. rugpjūčio 28 d.

[19] Visuomenės informavimo kampanija, skirta pagerinti kovą su korupcija, vyko nuo 2007 m. spalio mėn. iki 2008 m. sausio mėn.

[20] Kiek po šių pakeitimų dar bus įmanoma bendradarbiauti su pilietine visuomene ir toliau reaguoti į pranešimus apie galimą korupciją, neaišku.

[21] Iniciatyvoje remiamasi pagrindine veiksmų plano 4 orientaciniame tiksle pasiūlyta priemone (žr. 5 veiksmą).

[22] Vien PHARE Rumunijos teisingumo ir vidaus reikalams nuo 2004 m. skyrė daugiau kaip 187 mln. EUR. Pereinamojo laikotarpio priemonė bus taikoma iki 2010 m. Per struktūrinius fondus ypatingas dėmesys ir parama skiriama siekiant užtikrinti patikimą ir skaidrų ES fondų finansinį valdymą, kuris taip pat svarbus kovojant su korupcija. Bus suteikta techninė pagalba projektams stebėti, vertinti ir kontroliuoti, taip pat veiksmingos bendro valdymo informacinės sistemos, skirtos suteikti skaidrios informacijos apie fondų intervencijas ir panaudojimą, plėtrai. TAEIX (Techninės pagalbos ir informacinių mainų biuras) Rumunijoje ėmėsi daugelio įvairių veiksmų teisingumo ir vidaus reikalų srityje ir vis dar turi numatęs lėšų būsimai veiklai.

[23] Norint nustatyti galimus pagalbos trūkumus ir užtikrinti, kad Rumunija galėtų naudotis visapuse pagalba, nuo 2004 m. Rumunijai suteikta atitinkama ES ir dvišalė pagalba apibendrinta prie ataskaitos pridėtame sąraše. Sąrašas sudarytas remiantis Komisijos turima ir valstybių narių suteikta informacija. Į sąrašą nebūtų galima įrašyti visų duomenų apie individualius projektus, o siekiant aiškumo daugiausia dėmesio skirta apibendrintiems duomenims. Tačiau Rumunijai pateikta visa turima informacija, o šiame skyriuje nurodyti pasiūlymai aptarti su Rumunijos valdžios institucijomis, kurios šiems pasiūlymams pritarė.

[24] Veiksmų plano 4 orientacinis tikslas, 5 veiksmas.

[25] Iš tiesų kai kuriomis siūlomomis teisinėmis ir politinėmis iniciatyvomis prieštaraujama veiksmų plane nustatytiems tikslams. Be to, veiksmų plane neužsimenama apie svarbų dalyką – būtinybę išlaikyti teisinį ir institucinį Rumunijos kovos su korupcija programos stabilumą (3 orientacinis tikslas). Plane taip pat trūksta informacijos apie tai, kada ir ar bus parengtos sektorinės teismų reformos ir kovos su korupcija strategijos, kuriomis reikia pakeisti neseniai galios netekusias strategijas. Veiksmų plane pateikiama nepakankamai informacijos, susijusios su vietos pareigūnų korupcija (4 orientacinis tikslas). Veiksmų plane taip pat nurodomos kai kurie veiksmai ir rodikliai, kurie atrodo nepakankamai tikslingi, kad būtų galima pasiekti norimų rezultatų. Tai pirmiausia galioja tokiems rodikliams, kaip antai žiniasklaidos nutekinama slapta informacija (3 orientacinis tikslas, I skyrius, 1.2 punktas). Tyrimai dėl bausmių už su korupcija susijusius nusižengimus individualizavimo gali būti tik pirmas žingsnis sprendžiant problemą dėl galimų per daug švelnių nuosprendžių, priimamų aukštų pareigūnų korupcijos bylose, kaip nurodyta Komisijos 2007 m. birželio 27 d. BPM ataskaitoje. Naudojantis patikimu centriniu veiksmų derinimo mechanizmu, reikia reguliariai atnaujinti veiksmų planą ir pagal nustatytus rodiklius kruopščiai kontroliuoti jo vykdymą.

[26] PHARE: Budgetary figures include Romanian national co-financing. Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.